Όλα τα μεγάλα λιμάνια διαθέτουν πολλές διαφορετικές πύλες αναχώρησης (π.χ το λιμάνι του Πειραιά). Κατά την άφιξή σας στο λιμάνι, μπορείτε να ενημερωθείτε για την πύλη αναχώρησής σας από τους ηλεκτρονικούς πίνακες που είναι τοποθετημένοι σε διάφορα σημεία του λιμανιού. Ειδικότερα, αν αναχωρείτε από το λιμάνι του Πειραιά, μπορείτε να επιβιβαστείτε στο εσωτερικό λεωφορείο που μεταφέρει τους επιβάτες στις διάφορες πύλες του λιμανιού.
Ωστόσο, και ανάλογα με τις καιρικές συνθήκες, η άφιξη ή αναχώρηση ενός πλοίου μπορεί να αλλάξει την τελευταία στιγμή. Γι’ αυτό το λόγο συστήνουμε να επιβεβαιώσετε το λιμάνι αναχώρησης του πλοίου σας με τον τοπικό πράκτορα της ακτοπλοϊκής εταιρείας στο νησί είτε με τις λιμενικές αρχές.
Βρείτε παραπάνω πληροφορίες για το λιμάνι του Πειραιά.